Ehdotus NEUVOSTON ASETUS Euroopan unionin ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien jakamisesta annetun asetuksen (EU) N:o 1259/2012 muuttamisesta /* COM/2013/0419 final - 2013/0194 (NLE) */





PERUSTELUT 1. EHDOTUKSEN TAUSTA Neuvoston antaman neuvotteluvaltuutuksen mukaisesti Euroopan komissio on käynyt Mauritanian islamilaisen tasavallan kanssa neuvotteluja Euroopan yhteisön ja Mauritanian islamilaisen tasavallan väliseen kalastuskumppanuussopimukseen liittyvän pöytäkirjan uusimiseksi. Heti kyseisten neuvottelujen jälkeen uusi pöytäkirja parafoitiin 26. heinäkuuta 2012, ja sitä on sovellettu väliaikaisesti pöytäkirjan allekirjoittamispäivästä eli 16. joulukuuta 2012 lähtien. Uusi pöytäkirja kattaa kaksivuotisen ajanjakson kyseisestä päivästä alkaen. Euroopan unionille uuden pöytäkirjan nojalla myönnettyjen kalastusmahdollisuuksien jako on suoritettu Euroopan unionin ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta kahden vuoden ajanjaksoksi tehdyn pöytäkirjan mukaisten kalastusmahdollisuuksien jakamisesta ja asetuksen (EY) N:o 1801/2006 muuttamisesta 3. joulukuuta 2012 annetulla neuvoston asetuksella (EU) N:o 1259/2012[1]. Kalastuskumppanuussopimuksen 10 artiklassa määrätty Euroopan unionin ja Mauritanian sekakomitea kokoontui Pariisissa 19. ja 20. helmikuuta 2013. Sekakomitea hyväksyi 20. helmikuuta 2013 päivätyllä pöytäkirjalla Euroopan unionin pyynnön, joka koski kolmen lisenssin siirtämistä luokasta 6 luokkaan 5 Ranskan kalastussuunnitelmien ja Ranskan laivaston kaupallisten strategioiden johdosta, kaikkien niiden jäsenvaltioiden suostumuksella, joita asia koskee. Kokouksen perusteella pöytäkirjassa määrätään tonnikala-alusten vuotuiset kalastusmahdollisuudet seuraavasti: – 25 nuottaa käyttävää tonnikala-alusta (aiemmin 22 nuottaa käyttävää tonnikala-alusta); – 19 vapapyydyksiä käyttävää tonnikala-alusta tai pintasiima-alusta (aiemmin 22 vapapyydyksiä käyttävää tonnikala-alusta tai pintasiima-alusta). Näin ollen luokkien 5 ja 6 kalastusmahdollisuuksien vahvistaminen ja jako olisi syytä määritellä uudelleen. Sen vuoksi neuvoston asetukseen (EU) N:o 1259/2012 on tehtävä kyseisten kalastusmahdollisuuksien jakoa koskevat muutokset. Ottaen huomioon, että uudelleen määrittely koskee ainoastaan Ranskalle myönnettyjen kalastusmahdollisuuksien jakamista ja ettei se vaikuta millään tavoin muiden jäsenvaltioiden etuihin, etteivät kalastusmahdollisuudet kokonaisuutena muutu ja ettei Euroopan unionin maksamaa taloudellista korvausta muuteta, sekä ottaen huomioon riski siitä, että pöytäkirja jää nykytilanteessa vajaasti hyödynnetyksi, on tärkeää, että asiaomaiset lisenssit toimitetaan viipymättä. Näin ollen kyseisen säännöksen on tultava voimaan takautuvasti 20. helmikuuta 2013 eli sekakomitean pöytäkirjan allekirjoituspäivänä. 2. INTRESSITAHOJEN KUULEMISTEN JA VAIKUTUSTENARVIOINTIEN TULOKSET Intressitahoja kuultiin ennen sekakomitean kokoontumista. Myös jäsenvaltioiden asiantuntijoita kuultiin teknisissä kokouksissa. Kuulemisten päätelmänä oli, että olisi hyödyllistä tehdä kyseiset muutokset, yhteisymmärryksessä Mauritanian kanssa. Se ei muuta tonnikala-alusten kalastusmahdollisuuksia kokonaisuudessaan eikä siis vaikuta luonnonvaraan. Euroopan unionin taloudelliseen korvaukseen ei kohdistu taloudellisia vaikutuksia. 3. PÄÄTELMÄT Komissio ehdottaa näillä perustein, että neuvosto hyväksyy tämän asetuksen asetuksen (EU) N:o 1259/2012 muuttamisesta. 2013/0194 (NLE) Ehdotus NEUVOSTON ASETUS Euroopan unionin ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien jakamisesta annetun asetuksen (EU) N:o 1259/2012 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1) Neuvosto antoi 30 päivänä marraskuuta 2006 asetuksen (EY) N:o 1801/2006 Euroopan yhteisön ja Mauritanian islamilaisen tasavallan välisen kalastuskumppanuussopimuksen tekemisestä[2], jäljempänä ’kumppanuussopimus’. (2) Uutta pöytäkirjaa kumppanuussopimuksessa määrättyjen kalastusmahdollisuuksien ja siinä määrätyn taloudellisen korvauksen vahvistamisesta on sovellettu väliaikaisesti 16 päivästä joulukuuta 2012, joka on sen allekirjoituspäivä, neuvoston päätöksen 827/2012/EU[3] mukaisesti. Uudessa pöytäkirjassa myönnetään Euroopan unionin aluksille kalastusmahdollisuuksia vesillä, jotka kuuluvat kalastuksen osalta Mauritanian lainkäyttövaltaan. Euroopan unionille uuden pöytäkirjan nojalla myönnettyjen kalastusmahdollisuuksien jako on suoritettu Euroopan unionin ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta kahden vuoden ajanjaksoksi tehdyn pöytäkirjan mukaisten kalastusmahdollisuuksien jakamisesta ja asetuksen (EY) N:o 1801/2006 muuttamisesta 3 päivänä joulukuuta 2012 annetulla neuvoston asetuksella (EU) N:o 1259/2012[4]. (3) Kumppanuussopimuksen 10 artiklassa määrätty Euroopan unionin ja Mauritanian sekakomitea kokoontui 19 ja 20 päivänä helmikuuta 2013. Mainitun sekakomitean pöytäkirjan mukaisesti osapuolet sopivat muun muassa siitä, että uudessa pöytäkirjassa määrättyjen kalastusmahdollisuuksien jako määritellään uudelleen luokkien 5 (nuottaa käyttävät tonnikala-alukset) ja 6 (vapapyydyksiä käyttävät tonnikala-alukset ja pintasiima-alukset) välillä. Uudelleen määrittely koskee ainoastaan Ranskalle myönnettyjen kalastusmahdollisuuksien jakamista, eikä se vaikuta millään tavoin muiden jäsenvaltioiden etuihin. Kalastusmahdollisuudet eivät kokonaisuutena muutu. Euroopan unionin maksamaa taloudellista korvausta ei muuteta. Kun lisäksi otetaan huomioon, että pöytäkirjaa hyödynnetään nykyisin vajaasti, on tärkeää toimittaa asiaomaiset lisenssit viipymättä. Sen vuoksi tämän asetuksen olisi tultava voimaan välittömästi hyväksymisensä jälkeen ja sitä olisi sovellettava 20 päivästä helmikuuta 2013 eli sekakomitean pöytäkirjan allekirjoituksen ja kalastusmahdollisuuksien uudelleen määrittelyn päivämäärästä alkaen, ON HYVÄKSYNYT TÄMÄN ASETUKSEN: 1 artikla Korvataan asetuksen (EU) N:o 1259/2012 1 artiklan 1 kohdan e ja f alakohta seuraavasti: ”e) Luokka 5 – Nuottaa käyttävät tonnikala-alukset Espanja 17 lisenssiä Ranska 8 lisenssiä f) Luokka 6 – Vapapyydyksiä käyttävät tonnikala-alukset ja pintasiima-alukset Espanja 18 lisenssiä Ranska 1 lisenssi” 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 20 päivästä helmikuuta 2013. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 361, 31.12.2012, s. 87. [2] EUVL L 343, 8.12.2006, s. 1. [3] EUVL L 361, 31.12.2012, s. 10. [4] EUVL L 361, 31.12.2012, s. 87.